هذه بعض الاسئلة نجيب عن بعضها مما يعني ظهر لي وجه الجواب فيه على قدر الطاقة والله اعلم ابتداء وانتهاء قال السائل هل للصائم في حنت اليمين اجر الحنث واجر الصيام في سبيل الله؟ ان شاء الله
يعني كيقصد انه هو صام يعني كيكفر على على الحنت الحنت في اليمين ديالو حلف وما وفاش انما لابد من البيان من الزيادة في البيان راه ولات واحد العادة عند الناس. انهم لما يعني يخسرو في الحلفة كيصومو لا راه خصو يطعم عشرة المساكين
راه اللي ما لقاش فمن المياجد اللي ما وجدش اللي ما استاطعش هو اللي يمشي للصيام. يا اما الطعام عشرة د المساكين ولا تكسيهم ولذلك المشروع في حقه الإمام الشوكاني رحمه الله كيقول يجب تحقيق عدم الإستطاعة بمعنى يجب عدم يجب تحقيق عدم
بمعنى انه ما لقيتش ايوا انتبه واش ما لقيتش فعلا ولا غي كتوهم تقول ما عنديش. ولكن الظاهر او قل يعني اللي جاري به العمل اننا نطعن في غير ذلك فيما لا يجب فيه الإطعام. واحد العدد د الحوايج ما واجبشاي فيه الإطعام وكنطعمو. بحالاش؟ بحال العقيقة
الحقيقة جرات العادة على انه كنديرو وليمة ما كايناش في السنة وليمة. كاين في السنة الذبيحة وتصدق باللحم نعم ولكن الإطعام ماكاينش الا لمن شاء لكن لما ولات صارت عادة وفيها واحد النوع ديال الإلزام اللي ماطعمش الناس
نقصو منو ليس واجبا ولا ملزما ولكن لي حق المولود هو دبح لو هذا هو الحق في الاصل ديالها. بينما لما كيحلف كيعجز يطعم وقادر ربي ما قالكشاي اطعن بالتكلف لا اطعم يعني بالقدرة ديالك يعني من اوساط ما تطعمون اهليكم داك ديك القدرة ديالك اللي انت مولف تاكل كصعة ديال
بداكشي اللي كتب الله تعالى كانت تقدر دير اللحم فالعادة ديالك ديرو ما كتقدرش دير اللحم فالعادة ديالك ما ديروش ماشي اللحم ديرو لراسك او فالإطعام ما ديروش للناس لا. الى مولف تاكلو دير اللحم مولف تاكل الدجاج دير الدجاج. كصعة ديال الخس وجيب ليها عشرة د الناس هانتا حليت المشكل
حتى ما تلقاش عاد تصوم تلت ايام شكون اللي يصوم تلت ايام؟ المعدم المعدم يعني الذي يعني ما عندوش الغالب الله هو خصو اللي يوكلو وهاداك الإطعام ايها الإخوان الكرام راه فيه واحد الأثر كبير جدا في العبادة وفي العادة
العادة والعبادة ولذلك يعني واحد المفتي مغربي قديم يحيى بن يحيى رحمه الله مالكي واحد الخطرة شي امير من امراء الأندلس يعني ملك من ملوك اه اه افطار نهار رمضان عمدا جمع جارية له وكتر الصيام ديالو بالعمد فرمضان واستفتى هاد الفقيه
شنو قالو ؟ قالو غادي تصوم ستين يوم الفقهاء دارو فيه قالو اودي عندنا حنا ستين يوم يعني كاين التخيير. وربي تعالى دار عتق الرقبة ودار اطعام ستين مسكينا ودار الصيام شنو هو قال لو قال لو لا الا قلت لو يطعم ولا يعتق رقبة هو عندو بزاف ديال العبيد والجواد
ساهلة عليه يعتقه يكسر الصيام ديالو عمدا. فقلت لو صوم ستين يوم باش عمرو ما يعاود هادي فتوى خدم فيها العقل والعقل في العبادات والحدود والمقدرات لا يجوز استعمالها علاش؟ لأن تفكر حتى تعيا وتغلط علاش شكون اللي قال لك ربي هو يعني
بغا يعاقبو بالصيام. اش غادي يعني لأن الله تعالى لما قال لو تعتق رقبة. راه مسكين هداك العبد كيتسنى شحال هادي راك ضيعت لو الحرية ديالو خليه يعتق رقبة عاود دارها خليه يعتق رقبة اخرى حتى يفضيهم والإسلام هادشي اللي بغا
شوف التفكير ديال بنادم كيبدا يدخل بالعقل ديالو في الأحكام كيتلف الأمور. ولذلك انقلو فيما اصله النقل والعقل فيما وكل الى الإجتهاد متحجر. ولهذا انا غير ذكرت فهاد القضية ديال الصيام مادام ان العادة جرات كتلقى اغنياء. ويعني وهادشي مشهود معروف. اغنياء غير
كيحمل كيمشي يصوم تلتيام لا يطعام عشرات المساكين ولا يكسيهم جلابة جلابة للواحد. عشرة عاد كيكفر على الخطيئة ديالو من الحبس. وان شاء الله له الأجر. التكفير راه تم بإذن الله عز وجل نطلبو الله القبول. وايضا له اجر الصيام. لأن ما من صوم
فرض في العبادة او في الكفارة مشي يعني ما من حد الا وفيه التكفير على الخطايا والمغفرة هاديك المرأة الزانية الصحابية التي زنت وجاءت الى رسول الله عليه الصلاة والسلام يعني كتقولو يا رسول الله اني زنيت مبغاش يسمع ليها اللولة والتانية والتالتة حتى قالتلو
والله اني لحامل من الزنا ما بقى ما يدير ارجاءها الى ان تضع ثم ارجاءها بعد ان وضعت الى ان عاطف لها حتى اكملت الحولين من الرضاعة وبعد ذلك امر برجمها. رجمها الصحابة منهم احدهم مندكروشاي سميتو فطار عليه دمها فنعلها
والله لقد تابت توبة ووزعت على اهل المدينة لكفتهم فلذلك حدود الدنيا تكفر خطايا الاخرة شحال من واحد كيشوف داكشي القساوة فيها الرحمة لي ما من وراها رحمة. ولكن لمن؟ للمؤمنين
يعني اللي عندو الإيمان اللي كيآمن بالغيب. اما اللي كيشوف غي فالدنيا راه راه عمى. انها لا تعمى البصر نسأل الله العافية هذا يسأل ما معنى لا مشاحة المشحة في العربية هي الشطارة
اشترى بيع وشرا شحال هادي شحال كتشاطر كتسمى المشاحة وقولهم لا مشاحة في الاصطلاح يعني منتشاطروشاي فبعض الكلمات التي لا تؤثر لا سلبا ولا ايجابا وقالوا البيع بني على المشاحة هادي من القواعد
والصداق بني على المكارمة عيب بنادم يبدا يتشاطر في الصداق. عيب داكشي لي قدرك الله عليه عطيه ولاخر ميبقاش يتزايد معاك مكيبيعشي بقرة. الصداق بني على المكارمة. والبيع بني عليه
هاديك البيع والشرا ضرب على ولادك ونضرب على ولادي معيش هذا يشتكي من ان له اخوات صغار آآ يداومون على مشاهدة الافلام. حقيقة خطر خراب راها الصورة يعني نطلبو الله تعالى تفتح لينا ان شاء الله فرصة اخرى نتكلمو على الصورة
الصورة راها كتخزن في الدماغ. عندا يسحاب لك الصورة لما تشوفها كتمشي بحالها ابدا. كتبقى تعاني منها طول حياتك وهانتا انا ونتا تخيل دابا الصور الفظيعة الخايبة اللي شفتها في حياتك واش قادر تخلص منها مسحها عندك القومة باش تمسحها لن تستطيع
الصورة كتلصق ولذلك من اكبر وسائل تخريب المعاصرة الإعلام المصور ولذلك يعني فعل خطير. باش تحيدو لها راه ما تحيدوش ولذلك حاول ما امكن تعمر لهم الوقت بشيء نافع. يا اما بمسلسلات جيدة ويمكن لك
ومن الأنقى الى الأنقى لأن هذا عيلج بحال داك لي كيعالجوه بالمخدرات كيعالجوه بالمخدرات كيبداو ينقصولو من القيمة مع الأسف نطلبو الله السلامة والعافية يعني تبدا يعني تعمر لهم الوقت ديالهم شي حاجة نافعة وتلفتهم ايضا للقرآن الكريم بالإغراء وبالحيلة وبالتحبيب حتى يبراو
لأن را هداك مرض والمريض كيخص يتعامل معه الطبيب. والى ما تعاملش معه الطبيب غادي يزيد يغرقه يعني يخلق لهم واحد النوع ديال الضد والعكس ويزيدوا يفلسوا ايوا الله يوفقنا واياكم للصلاح